Държавен вестник, бр. 43, 2000 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й 43
МИНИСТЕРСКИ СЪВЕТ
ПОСТАНОВЛЕНИЕ № 85
ОТ 17 МАЙ 2000 Г.
за приемане на устройствени правилници на
изпълнителни агенции към министъра на зе-
меделието и горите
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Устройствен правилник на
Изпълнителната агенция по рибарство и аква-
култури съгласно приложение № 1.
Чл. 2. Приема Устройствен правилник на Из-
пълнителната агенция по сортоизпитване, апро-
бация и семеконтрол съгласно приложение № 2.
Чл. 3. Приема Устройствен правилник на
Изпълнителната агенция “Борба с градушки-
те” съгласно приложение № 3.
Заключителна разпоредба
Параграф единствен. Постановлението вли-
за в сила от деня на обнародването му в “Дър-
жавен вестник”.
Министър-председател: Иван Костов
Главен секретар на Министерския съвет:
Елиана Масева
Приложение № 1
към чл. 1
УСТРОЙСТВЕН ПРАВИЛНИК
на Изпълнителната агенция по рибарство и
аквакултури
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат дейността,
структурата, организацията на работа и съста-
вът на Изпълнителната агенция по рибарство и
аквакултури към министъра на земеделието и
горите, наричана по-нататък “агенцията”.
Чл. 2. (1) Агенцията е юридическо лице със
седалище София—второстепенен разпоредител
с бюджетни кредити към министъра на земеде-
лието и горите.
(2) Агенцията осъществява дейностите, свър-
зани с държавното и оперативното управление
на подотрасъл “Рибарство и аквакултури”, с
държавния надзор и контрол върху риболовни-
те дейности в рибностопански води.
Чл. 3. Издръжката на агенцията се формира
от бюджетни средства и от приходи от собстве-
на дейност.
Чл. 4. Инспекторатът към Министерството
на земеделието и горите осъществява контрола
върху дейността на агенцията.
Г л а в а  в т о р а
СЪСТАВ И СТРУКТУРА НА АГЕНЦИЯТА
Чл. 5. Агенцията се ръководи и се представ-
лява от изпълнителен директор.
Чл. 6. Изпълнителният директор се назначава
от министъра на земеделието и горите съгласува-
но с министър-председателя за срок 5 години без
ограничения за броя на мандатите, за които едно
лице може да заема тази длъжност.
Чл. 7. (1) Изпълнителният директор:
1. организира, ръководи и контролира ця-
лостната дейност на агенцията;
2. представя на министъра на земеделие-
то и горите ежегоден доклад за дейността на
агенцията;
3. участва в разработването на норматив-
ни актове в областта на рибарството и аква-
културите;
4. утвърждава щатното разписание и длъж-
ностните характеристики на служителите в
агенцията;
5. сключва договори, необходими за дей-
ността на агенцията, съобразно своите право-
мощия;
6. организира и контролира спазването на
законността, трудовата, технологичната и финан-
совата дисциплина и опазването на имуществото
на агенцията и на нейните териториални звена;
7. решава спорни въпроси и проблеми в об-
ластта на рибарството и аквакултурите, включи-
телно свързаните със замърсяването или отравя-
нето на рибностопанските водоеми и с нанесени-
те щети на рибните ресурси, като при необходи-
мост възлага и независими експертизи;
8. организира и провежда мероприятия за
повишаване квалификацията на служителите и
обмяна на опит в дейността на агенцията;
9. утвърждава необходимите документи,
материали, графици и други за организацията и
провеждането на рибностопанските мероприя-
тия, свързани с охраната, контрола и възпроиз-
водството на рибните ресурси, на курсовете и
изпитите за квалификация и подготовка на кад-
рите на агенцията и на кандидатите за получа-
ване на разрешителни за промишлен и/или
любителски риболов, както и за изпълнение на
утвърдената по определения ред тематика на
научноизследователската работа на специали-
зираните научни звена в областта на рибарст-
вото и аквакултурите;
10. организира участието на българската
страна в изпълнението на ангажиментите по
международните договори в областта на рибар-
ството и аквакултурите и я представлява в ор-
ганите и мероприятията, създадени за тяхното
прилагане, след упълномощаване по съответ-
ния ред, когато такова е предвидено.
(2) Изпълнителният директор изпълнява и
други функции и задачи, възложени му от ми-
нистъра на земеделието и горите.
(3) Функциите на изпълнителния директор
в негово отсъствие се изпълняват от определен
от него с писмена заповед за всеки конкретен
случай служител на агенцията.
Чл. 8. В изпълнение на своите правомощия
изпълнителният директор издава индивидуал-
ни административни актове.